stanford-oval/wikipedia huggingface dataset:
Titta Ruffo
Aiheesta muualla

Ruffo, Titta Italian baritone, 1877 - 1953 (englanniksi)
Valjus

Valjus tai Waljus on muun muassa seuraavien suomalaisten henkilöiden sukunimi:
Henny Waljus (myös Valjus, oik. Waljus-Edelmann, 1906–1991), näyttelijä
Seppo Valjus (1928–2014), arkkitehti, professori
Vilho Valjus (1920–2009), yritysjohtaja, kauppaneuvos
| --- | --- |
: Tällä täsmennyssivulla luetellaan henkilöitä, joilla on sama sukunimi.
Vašlovanin kansallispuisto

| --- | --- |
Sijainti:  Georgia  Kakheti  Dedoplistsqaron piirikunta
Pinta-ala:  251,1 km2 
| --- | --- |
Nimi alkuperäiskielellä:  ვაშლოვანის ეროვნული პარკი 
Tyyppi:  Kansallispuisto 
Perustettu:  1935
muokkaa - muokkaa wikitekstiä - muokkaa Wikidataa
Vašlovanin kansallispuisto (georg. ვაშლოვანის ეროვნული პარკი) on luonnonsuojelualue Georgiassa Kakhetin alueen itäosassa Dedoplistsqaron piirikunnan alueella.
Puiston alueita on suojeltu vuodesta 1935 alkaen. Suojeltujen alueiden kokonaisuus sisältää Vašlovanin luonnonsuojelualueen, kansallispuiston ja 3 rauhoitettua luonnonmonumenttia – Kotkarotko, Takhti-Tepan mutatulivuoret ja Kaklisqure Alazanin tulvametsä. Sen alueelle kuuluu Pantišara-Vašlovanin massiivi, jonka korkeus on 300–600 metriä merenpinnan yläpuolella. Nimi Vašlovani liittyy pistaasi- ja omenapuihin. Vašlovanissa suojeltujen alueiden yhteispinta-ala on 35 292 ha.
Korkeuserojen takia puistossa on monimuotoinen kuiva maisema pienellä alueella. Alueen luontotyyppejä ovat autiomaa, puoliautiomaa, arot, kuivat harvat metsät ja lehtimetsät. Edellä lueteltujen vyöhykkeiden lisäksi on tulvametsiä, kallioiden kuivakkokasveja ja vuorten juurella kärsimyskruunumetsiä. Suojelualueella tunnetuista 600 kasvilajista 28 on kotoperäisiä Kaukasiassa ja 5 Georgian alueella.
Kansallispuiston alueella on monipuolinen eläimistö, johon kuuluu 62 nisäkäslajia, 135 lintu-, 30 matelija-, 20 kala- ja 4 sammakkoeläinlajia. Siellä on sakaaleja, kettuja, kaneja, susia, ilveksiä, viidakkokissoja, villisikoja, piikkisikoja ja jopa karhuja. 35 lajia on Georgian uhanalaisten lajien Punaisella listalla. Toisinaan eläimiä vaeltaa alueelle Azerbaidžanin puolelta: esimerkiksi persianleopardi on näyttäytynyt riistakamerassa.
Puistosta on löydetty myös monia fossiileja.
Urbano Rattazzi

| Urbano Rattazzi |
| --- | --- |

Italian pääministeri
 3. maaliskuuta 1862–8. joulukuuta 1862  
Monarkki:  Viktor Emanuel II
Edeltäjä:  Bettino Ricasoli
Seuraaja:  Luigi Carlo Farini
 10. huhtikuuta 1867–27. lokakuuta 1867  
Monarkki:  Viktor Emanuel II
Edeltäjä:  Bettino Ricasoli
Seuraaja:  Luigi Federico Menabrea
Henkilötiedot
Syntynyt: 20. kesäkuuta 1808 Alessandria, Ranskan keisarikunta
Kuollut: 5. kesäkuuta 1873 (64 vuotta) Frosinone, Italian kuningaskunta
Puoliso:  Marie Bonaparte-Wyse
Tiedot
Puolue:  Historiallinen Vasemmisto
 Nimikirjoitus
Urbano Rattazzi (20. kesäkuuta 1808 Alessandria – 5. kesäkuuta 1873 Frosinone) oli italialainen poliitikko, joka toimi Italian pääministerinä 1862 ja 1867.
Elämäkerta

Rattazzi oli alkuperäiseltä ammatiltaan asianajaja. Hänet valittiin vuonna 1848 Sardinian kuningaskunnan edustajainhuoneeseen ja tuosta vuodesta alkaen hän oli lähes yhtäjaksoisesti Sardinian hallituksessa eri ministerintehtävissä. Vuonna 1852 Rattazzin keskustavasemmisto liittoutui Camillo Cavourin keskustaoikeiston kanssa. Rattazzi toimi sen jälkeen aluksi edustajainkamarin puhemiehenä ja sitten Cavourin hallituksen oikeusministerinä 1853–1854 sekä sisäministerinä 1854–1858. Hän erosi tammikuussa 1858 hallituksesta, koska ei hyväksynyt Cavourin ajamaa liittolaisuutta Ranskan kanssa. Molemmat miehet kuitenkin kannattivat Italian yhdistymiseen tähtäävää politiikkaa. Rattazzi palasi sisäministeriksi Alfonso La Marmoran hallitukseen 1859–1860. Italian yhdistyttyä 1861 hänestä tuli uuden edustajainkamarin ensimmäinen puhemies.
Rattazzista tuli yhdistyneen Italian pääministeri Bettino Ricasolin jälkeen maaliskuussa 1862. Pian sen jälkeen Italian yhdistymiseen osallistunut vapaustaistelija Giuseppe Garibaldi tarjoutui valtaamaan vapaaehtoisineen Rooman, joka oli jäänyt vielä yhdistyneen Italian ulkopuolelle ja jota Ranskan joukot miehittivät. Rattazzi antoi aluksi hyväksyntänsä Garibaldin hankkeelle, mutta muuttikin sitten mielensä, ja lähetti joukkoja pysäyttämään Garibaldin. Kun kansallissankarina pidetty Garibaldi haavoittui Rattazzin lähettämiä joukkoja vastaan käymässään Aspromonten taistelussa, Rattazzin kansansuosio romahti. Hän joutui tämän seurauksena eroamaan joulukuussa 1862. Hän pääsi palaamaan pääministeriksi huhtikuussa 1867, mutta viiden vuoden takainen näytelmä toistui, kun Garibaldi lähti jälleen yrittämään Rooman valtausta. Rattazzi pelkäsi tämän johtavan sotaan Ranskaa vastaan, mutta koska hän ei kansalaismielipiteen vuoksi uskaltanut lähteä uudelleen pysäyttämään Garibaldin joukkoja, hän erosi oma-aloitteisesti pääministerin paikalta saman vuoden lokakuussa. Hän oli kuitenkin Italian vasemmiston johtaja kuolemaansa asti.
Aiheesta muualla

Kuvia tai muita tiedostoja aiheesta Urbano Rattazzi Wikimedia Commonsissa
Valkamapää

Valkamapää (pohjoissaameksi Válganoaivi) on tunturi Enontekiöllä. Se sijaitsee 40 kilometriä Peltovuoman pohjoispuolella. Sen korkeus on 603 metriä.
Tonami

| Tonami (砺波市) |
| --- | --- |
 Tonamin tasankoa Hachibusevuorelta
 lippu:  symboli
 Tonamin sijainti Toyaman prefektuurissa
 Tonami
 Koordinaatit: 36°38′51″N, 136°57′44″E 
Valtio:  Japani
Alue:  Chūbu, Hokuriku
Prefektuuri:  Toyaman prefektuuri
Pinta-ala:  
 – Kokonaispinta-ala:  127,03 km²
Väkiluku (11/2020):  48 079
 – Väestötiheys:  378 as./km²
Symbolit:  
 – Puu:  Sugi
 – Kukka:  Tulppaani
 – Kukkiva puu:  Cerasus itosakura
 – Lintu:  Japaninbulbuli
 
 https://www.city.tonami.toyama.jp/ 
Infobox OKVirheellinen NIMI-arvo: 
Tonami (jap. 砺波市, Tonami-shi) on Japanin kaupunki Honshūn saarella Chūbun tai Hokurikun alueella Toyaman prefektuurissa. Se sijaitsee sisämaassa prefektuurin länsiosassa Tonamin tasangolla. Kaupunki on rakentunut Shōjoen varrelle. Tonamissa on 48 079 asukasta (marraskuussa 2020) ja sen pinta-ala on 127,03 neliökilometriä.
Tonamin maaseutukaupunki perustettiin vuonna 1952 liittämällä yhteen Demachin maaseutukaupunki ja viisi kyläkuntaa. Kaupunkioikeudet Tonami sai vuonna 1954 toisen, laajemman kuntaliitoksen yhteydessä. Demachi kehittyi Edo-kaudella 1600–1800-luvuilla Kagan daimiokunnan paikallisena hallintokeskuksena. Nykyisin kaupunkiin on sijoittunut esimerkiksi elektroniikka-, paino-, metalli- ja puutuoteteollisuutta. Eräs tärkeä elinkeino on tulppaanien viljely, ja kaupungissa järjestetäänkin keväisin suuri tulppaanifestivaali. Vuonna 2004 Tonamiin yhdistettiin Shōgawan maaseutukaupunki.
Tonamin nähtävyyksiä ovat muun muassa Shōgawan onsen-kylä ja Shōjoen rotko luonnonalueineen. Tonamia palvelee JR Nishi-Nihonin Jōhana-linja.
Kuvia

Tonamin tulppaanifestivaali
Yotaka-festivaali
Tonamin kantakaupunki vuoden 1975 ilmakuvassa
Tonamin rautatieasema
Aiheesta muualla

Kuvia tai muita tiedostoja aiheesta Tonami Wikimedia Commonsissa
Kaupungin internetsivut (japaniksi)
Titu Maiorescu

Titu Liviu Maiorescu (27. helmikuuta 1840 Craiova, Valakia – 1. heinäkuuta 1917 Bukarest) oli romanialainen poliitikko ja kulttuurivaikuttaja. Hän kuului konservatiivipuolueeseen ja toimi vuosina 1912–1913 Romanian pääministerinä.
Maiorescu opiskeli Wienissä, Berliinissä ja Pariisissa. Hän toimi vuodesta 1862 filosofian professorina Iașin yliopistossa. Hän oli yksi kirjailijaseura Junimean perustajista ja kuului Romanian kirjallisuuden uuden suuntauksen johtaviin henkilöihin. Toimiessaan vuosina 1874–1876 ja 1888–1889 Romanian opetusministerinä Maiorescu kehitti maan koululaitosta. Hänet valittiin myös Romanian parlamenttiin ja nimitettiin vuonna 1884 logiikan ja nykyfilosofian historian professoriksi Bukarestin yliopistoon. Hän julkaisi teoksia muun muassa romanialaisesta runoudesta, filosofiasta ja politiikasta.
Maiorescu oli 1911–1912 ulkoministerinä Petre Carpin hallituksessa. Hän tuli myös Carpin seuraajana pääministeriksi huhtikuussa 1912. Maiorescun pääministerikaudelle osuivat Balkanin sodat. Romania pysyi puolueettomana ensimmäisessä Balkanin sodassa, mutta osallistui Bulgarian vastaiseen koalitioon toisessa sodassa. Sodan jälkeen Maiorescu isännöi Bukarestin rauhankonferenssia elokuussa 1913. Hän joutui eroamaan pääministerin paikalta vuoden 1913 lopussa riitaannuttuaan liittolaisensa Take Ionescun kanssa. Ensimmäisen maailmansodan aikana Maiorescu kannatti Romanian puolueettomuutta.
Aiheesta muualla

Kuvia tai muita tiedostoja aiheesta Titu Maiorescu Wikimedia Commonsissa
Vammalan kihlakunta

Vammalan kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Kiikoinen, Lavia, Punkalaidun, Vammala ja Äetsä sekä ennen vuoden 2007 kuntaliitosta myös Suodenniemi. Kihlakunta sijaitsi aluksi Turun ja Porin läänissä ja vuoden 1997 lääniuudistuksen jälkeen Länsi-Suomen läänissä.
Vadfoss/Helle

| Vadfoss/Helle |
| --- | --- |

 Vadfoss/Helle
 Koordinaatit: 58°53′41″N, 9°21′58″E 
Valtio:  Norja
Lääni:  Telemark
Kunta:  Kragerø
Pinta-ala:  
 – Maa:  1,2 km²
Väkiluku (2023):  1 519
 – Väestötiheys:  1 265,8 as./km²
Infobox OKVirheellinen NIMI-arvo: 
Vadfoss/Helle on taajama Kragerøn kunnassa Telemarkin läänissä Norjassa. Taajaman pinta-ala on 1,2 neliökilometriä ja asukasluku 1 519 vuonna 2023.
Aiheesta muualla

Kuvia tai muita tiedostoja aiheesta Vadfoss/Helle Wikimedia Commonsissa
Vaasa Wishpooshs

| Vaasa Wishpooshs |
| --- | --- |

Perustettu:  2007
Paikkakunta:  Vaasa
Lajit:  Haavipallo
Vaasa Wishpooshs on vuonna 2007 perustettu vaasalainen lacrosseseura, jonka alaisuudessa pelaavat miesten field- ja box-lacrossejoukkueet. Seuran fieldlacrossejoukkueet tunnetaan nimillä Vaasa Wishpooshs, kun taas box lacrossejoukkueen nimi on Sons of Odin.
Vaasa Wishpooshs on voittanut yhteensä viisi mitalia SM-sarjassa: Vuosina 2008, 2009, 2010, 2011 ja 2012 miesten joukkue on voittanut SM-pronssia.
Saavutukset

Fieldlacrosse:
SM-pronssi: 5 (2008, 2009, 2010, 2011, 2012)
Torquigener

| Torquigener |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Jäykkäleukakalat Tetraodontiformes
Heimo::  Pallokalat Tetraodontidae
Suku::  Torquigener  Whitley, 1930
Infobox OKNimi-testi OK: 
Torquigener on pallokalojen suku, johon kuuluu noin 20 lajia. Sen jäseniä elää Indopasifisella merialueella. Ne elävät enimmäkseen meressä; jotkut lajit siirtyvät jokisuiden murtoveteen kutemaan. Joitakin pidetään meri- tai murtovesiakvaarioissa.
Lajeja

timanttipallokala Torquigener andersonae 16 cm
surupallokala T. pleurogramma 20 cm
harjapyrstöpallokala T. squamicauda 15 cm
Transfer

| Transfer |
| --- | --- |

Ohjaaja:  David Cronenberg
Käsikirjoittaja:  David Cronenberg
Kuvaaja:  David Cronenberg
Leikkaaja:  David Cronenberg
Pääosat:   Mort Ritts  Rafe Macpherson 
Valmistustiedot
Valmistusmaa:  Kanada
Ensi-ilta:  1966
Kesto:  7 min
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Transfer on David Cronenbergin käsikirjoittama, ohjaama, elokuvaama ja leikkaama lyhytelokuva vuodelta 1966. Se on surrealistinen kuvaus psykiatrista ja tämän entisestä potilaasta.
David Cronenbergin ohjaamat elokuvat
Transfer • From the Drain • Stereo • Crimes of the Future • Kylmät väreet • Verenimijät • Fast Company • The Brood • Scanners – tappava ajatus • Videodrome – tuhon ase • Viimeinen yhteys: The Dead Zone • Kärpänen • Erottamattomat • Alaston lounas • M. Butterfly • Crash • eXistenZ • Spider • A History of Violence • Eastern Promises • A Dangerous Method
Unblessing the Purity

| Unblessing the Purity Bloodbath |
| --- | --- | --- |

EP-levyn tiedot
 Julkaistu: 10. maaliskuuta 2008
 Tuottaja(t): David Castillo & Bloodbath
 Tyylilaji: death metal
 Kesto: 15.38
 Levy-yhtiö: Peaceville
Bloodbathin muut julkaisut
| Nightmares Made Flesh 2004 | Unblessing the Purity 2008 | The Wacken Carnage 2008 |
Unblessing the Purity on ruotsalaisen death metal -superyhtye Bloodbathin toinen EP-levy, joka on julkaistu vuonna 2008.
Kappaleet

Blasting the Virginborn – 3.33 (säv., san. ja sov. Renkse)
Weak Aside – 4.15 (säv., san. ja sov. Nyström)
Sick Salvation – 3.21 (säv. Eriksson, san. Renkse)
Mouth of Empty Praise – 4.32 (säv., san. ja sov. Eriksson/Renkse)
Kokoonpano

Mikael Åkerfeldt – laulu
Anders Nyström – rytmikitara
Per Eriksson – soolokitara
Jonas Renkse – basso
Martin Axenrot – rummut
Arvostelut

Blabbermouth: 7.5/10
Metal Storm: 8.5/10
Aiheesta muualla

Unblessing the Purity Discogsissa. (englanniksi)
Albumi Unblessing the Purity Encyclopaedia Metallum -sivustolla (englanniksi)
Valko-Venäjä olympialaisissa

Valko-Venäjä osallistui olympialaisiin itsenäisenä valtiona ensimmäisen kerran Lillehammerissa 1994. Sitä ennen valkovenäläisurheilijat edustivat Neuvostoliittoa ja vuonna 1992 IVY-maiden ja Georgian yhdistynyttä joukkuetta.
Valko-Venäjän menestyksekkäimmät urheilumuodot olympialaisissa ovat kesäkisoissa yleisurheilu ja talvikisoissa ampumahiihto ja freestylehiihto. Ensimmäiset mitalinsa se sai Lillehammerissa 1994, jossa Svetlana Paramygina sai hopeaa ampumahiihdon naisten pikakilpailussa ja Igor Železovski miesten 1 000 metrin pikaluistelussa. Ensimmäisen kultamitalinsa maa sai Atlantassa 1996, kun Jekaterina Karsten voitti naisten yksikkösoudun. Maan menestynein pelkästään Valko-Venäjää edustanut olympiaurheilija on kultamitalien määrällä mitattuna ampumahiihtäjä Darja Domratšava, joka on voittanut kolme olympiakultaa. Menestynein valkovenäläisurheilija on voimistelija Vitali Štšerbo, joka voitti kuusi olympiakultaa yhdistyneen joukkueen edustajana Barcelonassa 1992.
Olympiamitalistit > Talviolympialaiset

| Mitali | Nimi | Vuosi | Laji | Tapahtuma |
| --- | --- | --- | --- | --- |
| 2 Hopeaa | Svetlana Paramygina | 1994  1994 Lillehammer |  Ampumahiihto | Naisten sprintti |
| 2 Hopeaa | Igor Železovski | 1994  1994 Lillehammer |  Pikaluistelu | Miesten 1000 m |
| 3 Pronssia | Alexei Aidarov | 1998  1998 Nagano |  Ampumahiihto | Miesten yksilökilpailu |
| 3 Pronssia | Dzmitryi Daštšynski | 1998  1998 Nagano |  Freestylehiihto | Miesten hypyt |
| 3 Pronssia | Aljaksei Hryšyn | 2002  2002 Salt Lake City |  Freestylehiihto | Miesten hypyt |
| 2 Hopeaa | Dzmitryi Daštšynski | 2006  2006 Torino |  Freestylehiihto | Miesten hypyt |
| 1 Kultaa | Aljaksei Hryšyn | 2010  2010 Vancouver |  Freestylehiihto | Miesten hypyt |
| 2 Hopeaa | Sjarhei Novikau | 2010  2010 Vancouver |  Ampumahiihto | Miesten yksilökilpailu |
| 3 Pronssia | Darja Domratšava | 2010  2010 Vancouver |  Ampumahiihto | Naisten yksilökilpailu |
| 1 Kultaa | Darja Domratšava | 2014  2014 Sotši |  Ampumahiihto | Naisten yksilökilpailu |
| 1 Kultaa | Darja Domratšava | 2014  2014 Sotši |  Ampumahiihto | Naisten 12,5 km yhteislähtö |
| 1 Kultaa | Darja Domratšava | 2014  2014 Sotši |  Ampumahiihto | Naisten 10 km takaa-ajo |
| 1 Kultaa | Anton Kušnir | 2014  2014 Sotši |  Freestylehiihto | Miesten hypyt |
| 1 Kultaa | Alla Tsuper | 2014  2014 Sotši |  Freestylehiihto | Naisten hypyt |
| 3 Pronssia | Nadzeja Skardzina | 2014  2014 Sotši |  Ampumahiihto | Naisten yksilökilpailu |
Lähteet:
The Rocky Stories

| The Rocky Stories The Rocky Orchrestra |
| --- | --- | --- |

Kokoelmalevyn tiedot
 Äänitetty : 1976–1990
 Julkaistu: 1999
 Tuottaja(t): Sylvester Stallone Bill Conti
 Levy-yhtiö: Mercury Records
The Rocky Orchrestran muut julkaisut
| Rocky V – Official Soundtrack 1990 | The Rocky Stories 1999 | Rocky Balboa – The Best Of Rocky Balboa 2006 |
The Rocky Stories on Rocky, Rockyn uusintaottelu, Tiikerinsilmä – Rocky III, Rocky IV ja Rocky V elokuvien kappaleista koostuva kokoelmalevy.
Kappalelista

"Eye Of The Tiger"
"Burning Heart"
"Living In America"
"No Easy Way Out"
"Hearts On Fire"
"Gonna Fly Now"
"War"
"Training Montage"
"Gonna Fly Now (Instrumentaali)"
Toys in the Attic

| Toys in the Attic Aerosmith |
| --- | --- | --- |

Studioalbumin tiedot
 Äänitetty : tammi-maaliskuu 1975
 Julkaistu: 8. huhtikuuta 1975
 Tuottaja(t): Jack Douglas
 Tyylilaji: hard rock, bluesrock
 Kesto: 37.08
 Levy-yhtiö: Columbia Records
Aerosmithin muut julkaisut
| Get Your Wings 1974 | Toys in the Attic 1975 | Rocks 1976 |
Singlet albumilta Toys in the Attic
 ”Sweet Emotion” Julkaistu: 19. toukokuuta 1975  ”Walk This Way” Julkaistu: 28. elokuuta 1975  ”You See Me Crying” Julkaistu: 11. marraskuuta 1975
Toys in the Attic on hard rock -yhtyeen Aerosmithin vuonna 1975 julkaistu albumi. Se oli yhtyeen läpimurtolevy, jonka tunnetuimmat kappaleet ovat ”Sweet Emotion” ja ”Walk This Way”.
Kappaleet

"Toys in the Attic" (Perry, Tyler) - 3:05
"Uncle Salty" (Hamilton, Tyler) - 4:10
"Adam's Apple" (Tyler) - 4:34
"Walk This Way" (Perry, Tyler) - 3:40
"Big Ten Inch Record" (Fred Weismantel) - 2:16
"Sweet Emotion" (Hamilton, Tyler) - 4:34
"No More No More" (Perry, Tyler) - 4:34
"Round and Round" (Tyler, Whitford) - 5:03
"You See Me Crying" (Darren Solomon, Tyler) - 5:12
Esiintyjät

Steven Tyler - laulu, basso, huuliharppu, lyömäsoittimet, koskettimet
Joe Perry - akustinen kitara, kitara, laulu, lyömäsoittimet
Tom Hamilton - basso, rytmikitara
Joey Kramer - lyömäsoittimet, rummut, laulu
Brad Whitford - kitara
Singlet

Sweet Emotion (1975)
Walk This Way (1977)
Cover-versiot

R.E.M:n versio Toys in the Attic -kappaleesta on julkaistu albumilla Dead Letter Office (1987)
Trevor Carson

Trevor Carson (s. 5. maaliskuuta 1988) on pohjoisirlantilainen jalkapalloilija, joka edustaa Valioliigassa pelaavaa Sunderlandia. Hän on pelipaikaltaan maalivahti.
Carson siirtyi 16-vuotiaana Sunderlandiin marraskuussa 2004. Hän ei ole toistaiseksi pelannut yhtään ottelua seuran edustusjoukkueessa. Kaudeksi 2008–2009 Carson lainattiin Kakkosliigassa pelanneeseen Chesterfieldiin, jossa hän ehti pelata 18 ottelua ennen kuin loukkaantumisista kärsinyt Sunderland kutsui hänet takaisin kesken lainapestin. Carson on pelannut myös Pohjois-Irlannin alle 21-vuotiaiden maajoukkueessa.
Trevor Carsonin setä on koomikko Frank Carson.
Tittling

| Tittling |
| --- | --- |
 vaakuna
 Tittling
 Koordinaatit: 48°43.7′N, 13°22.8′E 
Valtio:  Saksa
Osavaltio:  Baijeri
Hallintopiiri:  Ala-Baijeri
Piirikunta:  Passau
Hallinto:  
 – Pormestari:  Helmut Willmerdinger
Pinta-ala:  
 – Kokonaispinta-ala:  20,78 km²
Korkeus:  540 m
Väkiluku (31.12.2020):  4 257
 – Väestötiheys:  204,9 as./km²
 
 www.tittling.de  
Infobox OKVirheellinen NIMI-arvo: 
Tittling on kunta Passaun piirikunnassa Ala-Baijerissa Saksassa. Sen pinta-ala on 20,78 neliökilometriä, asukasluku oli vuoden 2020 lopussa 4 257 ja väentiheys oli 205 asukasta/km2. Tittlingin pormestarina toimii Helmut Willmerdinger. Tittling on isäntäkunta Witzmannsbergin kanssa muodostamassaan kuntayhtymässä (Verwaltungsgemeinschaft).
Tittling mainitaan ensi kerran historiallisissa lähteissä vuonna 1155. Kunnassa toimi vankileiri toisen maailmansodan jälkeen vuosina 1945–1946.
Asukasluvun kehitys

1970: 3 924 asukasta
1987: 3 860 asukasta
2000: 3 793 asukasta
2010: 3 637 asukasta
2015: 4 008 asukasta
Lähde:
Aiheesta muualla

Kuvia tai muita tiedostoja aiheesta Tittling Wikimedia Commonsissa
Kunnan verkkosivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Tittling
Käännös suomeksi
Tirapinliituri

| Tirapinliituri |
| --- | --- |
 Lajin holotyyppi
Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Heimo::  Oravat Sciuridae
Suku::  Tirapinliiturit Biswamoyopterus
Laji::  biswasi
Kaksiosainen nimi
 Biswamoyopterus biswasi  (Saha, 1981) 
Katso myös
   Tirapinliituri Wikispeciesissä   Tirapinliituri Commonsissa 
Infobox OKVirheellinen NIMI-arvoIUCN-testi OK: 
Tirapinliituri (Biswamoyopterus biswasi) on tirapinliiturien sukuun kuuluva orava. Laji tunnetaan vain vuonna 1981 kerätystä holotyypistä Namdaphan kansallispuistosta Intian Assamissa. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi.
Koko ja ulkonäkö

Tirapinliituri tunnetaan vain yhden yksilön perusteella. Laji on suurikokoinen. Sen ruumiin pituus on 405 mm ja koko pituus 1010 mm. Sen turkin väritys on pääosin punertava ja vatsapuolelta valkoinen. Päälaella on violetinharmaata. Häntä on alusta harmaa ja päästä ruskea. Kuono on viininpunainen ja silmien ympärystä mahonginpunainen. Nenänvarrella on musta viiva.
Levinneisyys ja elinympäristö

Ainut varmuudella tunnettu yksilö kerättiin Namdaphan kansallispuistota Koillis-Intian Arunachal Pradeshin osavaltion Tirapin piirikunnasta. Mahdollisesti lajin koko levinneisyysalue käsittää vain yhden alle 100 km² kokoisen laakson Paktaivuorten länsirinteillä. Sitä ei olla tavattu vuoden 1981 jälkeen huolimatta kattavista etsinnöistä seudulla.
Lajin elinympäristö käsittää kuivia kesävihantaisia vuoristometsiä mahdollisesti virtojen tuntumassa 100–350 metrin korkeuksilla merenpinnasta.
Elintavat

Lajin elintavoista ei tiedetä varmasti juuri mitään. Sen oletetaan olevan hämäräeläin ja se elää puissa.
Uhat ja suojelu

Kansainvälinen luonnonsuojeluliitto IUCN on määritellyt tirapinliiturin äärimmäisen uhanalaiseksi lajiksi. Lajin kannan uskotaan olevan hyvin pieni, joskin siitä ei tiedetä mitään varmaa. Lajin holotyypin löytymisen jälkeen vuonna 1981 tehtiin joitakin epävirallisia havaintoja vuonna 2002. Monet lajista tehdyt havainnot johtuvat sen sekoittamisesta samalla alueella esiintyvään isoliituriin Petaurista petaurista.
Lajia saattaa uhata metsästys, jota tiedetään harjoitettavan sen levinneisyysalueella. Pienen levinneisyysalueen takia se on myös hyvin haavoittuvainen elinympäristön katoamiselle. Muita uhkia ovat esimerkiksi maanvyöryt ja tulvat.
Lajilla ei ole lainkaan erityistä suojeltua asemaa. Lajia tunnetaan vain Namdaphan kansallispuiston alueelta.
Uudenseelanninsamoalaiset

| Uudenseelanninsamoalaiset |
| --- | --- |
Väkiluku:  131 103
Kielet:  samoa, englanti
Uskonnot:  kongregationalismi, presbyterianismi, katolilaisuus
Uudenseelanninsamoalaiset ovat Uudessa-Seelannissa asuvia samoalaisia. Suurin osa heistä on saapunut maahan 1970-luvun jälkeen. Uuden-Seelannin vuoden 2006 väestönlaskennan mukaan maassa asui 131 103 etnistä samoalaista. Samana vuonna Samoalla syntyneitä asui maassa 50 649 ja Amerikan Samoalla syntyneitä 489.
Historia

Uusi-Seelanti miehitti ensimmäisessä maailmansodassa vuonna 1914 siihen asti Saksan keisarikuntaan kuuluneen niin sanotun Länsi-Samoan. Saarelaiset eivät sopeutuneet Uuden-Seelannin valtaan ja vuonna 1929 saarella sattui välikohtaus, jossa poliisi ampui yhdeksän mielenosoittajaa. Samoa itsenäistyi vuonna 1962 ensimmäisenä Tyynenmeren maana. Vuodesta 1964 Uudessa-Seelannissa myönnettiin kolmen kuukauden oleskelulupia siirtotyöläisille, joita tarvittiin talouden kasvaessa. Monet samoalaiset tulivat tätä kautta maahan. Kolmen kuukauden oleskeluaikaa ei valvottu tarkasti niin kauan kuin työvoimalle oli tarvetta, mutta sitä alettiin valvoa tarkemmin talouden käännyttyä laskuun vuodesta 1973. 1970-luvulla näille toimille syntyi vastarintaa, ja samoalaiset osallistuivat aktiivisesti esimerkiksi maorien järjestämiin mielenosoituksiin. Vuodesta 1971 vuoteen 1981 samoalaisten määrä Uudessa-Seelannissa kaksinkertaistui 24 141 henkilöön. Vuodesta 2002 Uuteen-Seelantiin on saapunut kiintiön mukaan 1 100 samoalaista vuosittain.